CELEX: 31982R0670
Language: el
Date: 1982-03-22
Title: Κανονισμός (EOK) αριθ. 670/82 τού Συμβουλίου τής 22ας Μαρτίου 1982 περί ανοίγματος, κατανομής καί τρόπου διαχειρίσεως κοινοτικής δασμολογικής ποσοστώσεως καρότων τής διακρίσεως ex 07. 01 H II τού Κοινού Δασμολογίου, καταγωγής Κύπρου (1982)

Avis juridique important

|

31982R0670

Κανονισμός (EOK) αριθ. 670/82 τού Συμβουλίου τής 22ας Μαρτίου 1982 περί ανοίγματος, κατανομής καί τρόπου διαχειρίσεως κοινοτικής δασμολογικής ποσοστώσεως καρότων τής διακρίσεως ex 07. 01 H II τού Κοινού Δασμολογίου, καταγωγής Κύπρου (1982)  

Επίσημη Εφημερίδα αριθ. L 079 της 25/03/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 670/82 ΤΟΥ ΣΥΜΒΟΥΛΙΟΥ  της 22ας Μαρτίου 1982  περί ανοίγματος, κατανομής και τρόπου διαχειρίσεως κοινοτικής δασμολογικής ποσοστώσεως καρότων της διακρίσεως ex 07.01 Η ΙΙ του Κοινού Δασμολογίου, καταγωγής Κύπρου (1982)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι το άρθρο 2 του κανονισμού (ΕΟΚ) αριθ. 3746/81 του Συμβουλίου της 21ης Δεκεμβρίου 1981 περί καθορισμού του εφαρμοζομένου καθεστώτος στις εμπορικές συναλλαγές με την Κύπρο μετά την 31η Δεκεμβρίου 1981 (1) προβλέπει το άνοιγμα κοινοτικής δασμολογικής ποσοστώσεως 2 300 τόνων καρότων της διακρίσεως ex 07.01 Η ΙΙ του Κοινού Δασμολογίου, καταγωγής Κύπρου, με δασμό ίσο προς το 40 % του δασμού του Κοινού Δασμολογίου, για την περίοδο από 1ης Απριλίου έως 15ης Μαΐου 1982· ότι, ως εκ τούτου, πρέπει να ανοιχθεί η εν λόγω κοινοτική δασμολογική ποσόστωση για αυτή την περίοδο·  ότι πρέπει να εξασφαλισθεί, ιδίως, η ίση και συνεχής πρόσβαση όλων των εισαγωγέων της Κοινότητος στην ποσόστωση αυτή και η χωρίς διακοπή εφαρμογή των ποσοστών που προβλέπονται γι' αυτή την ποσόστωση σε όλες τις εισαγωγές των εν λόγω προϊόντων, σε όλα τα Κράτη μέλη, μέχρις εξαντλήσεως της ποσοστώσεως· ότι, εν τούτοις, δεδομένου ότι πρόκειται για δασμολογική ποσόστωση σχετικά μικρής ποσότητας και πολύ σύντομης περιόδου ισχύος, κρίνεται ότι είναι δυνατό να διατεθεί το σύνολο της ποσότητας της ποσοστώσεως στο κοινοτικό απόθεμα και να προβλεφθεί για τα Κράτη μέλη, τα οποία θα είχαν να καλύψουν ανάγκες, η δυνατότητα αναλήψεως από το απόθεμα αυτό αναλόγων ποσοτήτων· ότι τα μερίδια, των οποίων θα γίνει ανάληψη από το απόθεμα με τον τρόπο αυτό, θα πρέπει να ισχύουν μέχρι το τέλος της περιόδου ποσοστώσεως· ότι αυτός ο τρόπος διαχειρίσεως απαιτεί μία στενή συνεργασία μεταξύ των Κρατών μελών και της Επιτροπής, η οποία πρέπει ιδίως να παρακολουθεί το ρυθμό εξαντλήσεως της ποσότητας ποσοστώσεως και να πληροφορεί σχετικά τα Κράτη μέλη·  ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που χορηγούνται στην εν λόγω οικονομική ένωση δύναται να διεξάγεται από ένα των μελών της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από 1ης Απριλίου μέχρι 15ης Μαΐου 1982, ο δασμός του Κοινού Δασμολογίου για τα καρότα της διακρίσεως ex 07.01 Η ΙΙ του Κοινού Δασμολογίου, καταγωγής Κύπρου, αναστέλλεται σε 6,8 % εντός των ορίων μιας κοινοτικής δασμολογικής ποσοστώσεως 2 300 τόνων.  Εντός των ορίων αυτής της δασμολογικής ποσοστώσεως η Ελλάς εφαρμόζει δασμούς που υπολογίζονται σύμφωνα με τις σχετικές διατάξεις της πράξεως προσχωρήσεως του 1979 και του πρωτοκόλλου προσαρμογής.  Το πρωτόκολλο περί του ορισμού της εννοίας «προϊόντα καταγωγής ή καταγόμενα προϊόντα» και των μεθόδων διοικητικής συνεργασίας (2), το οποίο προσαρτάται στο συμπληρωματικό πρωτόκολλο της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Δημοκρατίας της Κύπρου, τυγχάνει εφαρμογής.  2. Η ποσότητα της δασμολογικής ποσοστώσεως που αναφέρεται στην παράγραφο 1 συνιστά το απόθεμα.  3. Αν σε κάποιο Κράτος μέλος προκύψουν ανάγκες για προϊόντα αυτού του είδους, το Κράτος αυτό προβαίνει σε ανάληψη ενός καταλλήλου μεριδίου από το απόθεμα, στο μέτρο που το ύψος του αποθέματος το επιτρέπει.  4. Τα μερίδια των οποίων έχει γίνει ανάληψη κατ' εφαρμογή της παραγράφου 3 ισχύουν μέχρι τις 15 Μαΐου 1982.  Άρθρο 2  1. Τα Κράτη μέλη θεσπίζουν κάθε αναγκαία διάταξη, ώστε το άνοιγμα των μεριδίων, που ανέλαβαν κατ' εφαρμογή του άρθρου 1, να καταστήσει δυνατό τον χωρίς διακοπή καταλογισμό της κοινοτικής ποσοστώσεως στα συνολικά τους μερίδια.  2. Τα Κράτη μέλη εξασφαλίζουν στους εισαγωγείς των εν λόγω προϊόντων, που είναι εγκατεστημένοι στην επικράτειά τους, την ελεύθερη πρόσβαση στα μερίδια που τους έχουν χορηγηθεί.  3. Τα Κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους, κατά το μέτρο που τα προϊόντα αυτά προσκομίζονται στο τελωνείο βάσει δηλώσεως περί θέσεως σε ελεύθερη κυκλοφορία.  4. Ο βαθμός εξαντλήσεως των μεριδίων των Κρατών μελών διαπιστώνεται βάσει των εισαγωγών που καταλογίσθηκαν σύμφωνα με τους όρους της παραγράφου 3.  Άρθρο 3  Τα Κράτη μέλη πληροφορούν την Επιτροπή, κατόπιν αιτήσεώς της, για τις εισαγωγές των εν λόγω προϊόντων που πράγματι καταλόγισαν στα μερίδιά τους.  Άρθρο 4  Τα Κράτη μέλη και η Επιτροπή συνεργάζονται στενά για την τήρηση του παρόντος κανονισμού.  Άρθρο 5  Ο παρών κανονισμός αρχίζει να ισχύει την 1η Απριλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Μαρτίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 374 της 30. 12. 1981, σ. 4.  (2) ΕΕ αριθ. L 339 της 28. 12. 1977, σ. 19.